 Proza - : - Umbra de Edgar Allan Poe : - Umbra de Edgar Allan Poe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Masca... (Proza) > Jucatorul... (Proza) > Metzengernst... (Proza) > Portretul... (Proza) > Nu-ti pune... (Proza) > Berenice ... (Proza) > Misterul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13923304 index.html' > Vizionari: 5546 > Umbra proza [ ] O parabola - - - - - - - - - - - - - - - - - - - - - - - - - de Edgar Allan Poe [Edgar_Allan_Poe ] 2010-01-11 | | inscris in biblioteca de Necula Florin Danut "Chiar de-as umbla pe valea Umbrei ..." Psalmii lui David Voi, cei care azi cititi, mai sunteti inca printre cei vii; dar eu, cel care scriu, voi fi fost de mult plecat in tara umbrelor. intr-adevar, ciudate lucruri se vor intimpla si multe lucruri tainice vor fi dezvaluite, si veacuri intregi vor trece mai nainte ca oamenii sa vada aceste insemnari. si cind le vor fi vazut, vor fi unii care nu le vor da crezare si altii care le vor pune la indoiala, si prea putini vor fi cei ce vor gasi cu cale sa cada pe ginduri in fata slovelor sapate aici cu un stylus de fier. Anul acela fusese un an de groaza, strabatut de fiorul unor simtiri mai puternice decit groaza si care n-au inca nume pe pamint. Ca multe minuni s-au intimplat, si s-au aratat semne, iar peste mari si tari, in lung si in lat, s-au desfacut larg negrele aripi ale Ciumei. Cei invatati sa citeasca in stele stiau totusi ca fata cerurilor prevestea nenorocire; iar printre altii era vadit si pentru mine, Oinos Grecul, ca venise vremea cind in acest an, al sapte sute nouazeci si patrulea, la intrarea in zodia Berbecului, planeta Jupiter avea sa se afle in conjunctie cu inelul rosu al cumplitului Saturn. Socot, daca nu ma insel intru totul, ca duhul cerurilor insusi isi facea simtita fiinta, nu numai pe chiar globul pamintului, dar si in suflete, in inchipuirea si in cugetele semintiei omenesti. intr-o noapte, in jurul citorva sticle de vin rosu de Chios, ne strinsesem, sapte la numar, intre zidurile unei sali marete, intr-o cetate intunecata care se numea Ptolemais. si nu era in incaperea noastra o alta intrare decit o poarta inalta de arama; iar poarta fusese durata de catre mesterul Corinnos si era o lucrare de o rara maiestrie, si se zavora pe dinauntru. Tot astfel, in sumbrul salii cuprins, draperii negre ascundeau vederilor noastre luna, stelele funebre, ulitele pustii, dar, cu toate acestea, presimtirile si amintirea Napastei nu puteau fi inlaturate. Pe linga noi si in jurul nostru simteam existenta unor lucruri despre care nu pot face o dare de seama deslusita, lucruri materiale si sufletesti, o apasare grea in vazduh, o senzatie de sufocare, o neliniste plina de spaima si, mai presus de toate, acea stare ingrozitoare in care traiesc oamenii nervosi cind simturile sunt dureros de treze si ascutite, iar puterile mintii zac in adormire. Eram coplesiti de o povara de moarte. Se lasa pe madularele noastre, pe mobilierul locuintei, in cupele din care beam. si toate, toate lucrurile pareau abatute si covirsite, toate lucrurile, afara numai de flacarile celor sapte lampi care luminau petrecerea noastra. Alungindu-se in intinse si subtiratice fisii de lumina, ele ramineau arzind asa, palide si nemiscate, iar in oglinda ce se alcatuia din rasfringerea lor pe masa rotunda de abanos, la care sedeam cu totii, fiecare se uita la paloarea propiului sau chip si la raza de neliniste din ochii posomoriti ai sotilor sai. Noi totusi hohoteam de ris si ne veseleam in felul nostru - un fel bolnavicios; si cintam cintecele lui Anacreon, care sunt numai nebunie; si beam fara de masura, cu toate ca purpura vinului ne amintea de purpura singelui. intr-adevar, se mai afla cu noi in camera inca un oaspete, in faptura tinarului Zoil. Mort, el zacea, cit era de lung, sub giulgiu; el, duhul si demonul acestei scene. Vai! El nu putea sa ia parte la bucuria noastra. Numai chipul sau schimonosit de ciuma si ochii sai, in care moartea nu stinsese decit pe jumatate focul molimii, pareau ca urmaresc desfatarea noastra cu aceeasi luare-aminte cu care un mort ar urmari bucuriile celor ce vor fi sa moara in curind.. Dar cu toate ca eu, Oinas, simteam ochii raposatului atintiti asupra-mi, ma sileam totusi sa nu iau seama la amaraciunea privirii lui si, uitindu-ma cu hotarire la adincul oglinzii de abanos, cintam cu o voce plina si sonora cintarile fiului din Teios. Treptat, insa, cintarile mele incetara, si ecourile lor, talazuindu-se pina departe printre negrele perdele ale camerei, se auzira tot mai slab si mai nelamurit, pina ce pieira cu totul. si iata! Dintre negrele draperii in care se stingeau sunetele cintarii se desprinse o intunecata si nelamurita aratare, asemenea umbrei pe care luna, cind se afla jos pe streasina cerului, o croieste dupa un trup omenesc. Dar nu era nici umbra unui om, nici a unui zeu, nici a unui lucru cunoscut. si tremurind o clipa printre perdelele salii, in cele din urma ramase locului, in vazul tuturor, pe fata portii de arama. Dar umbra era nedeslusita, fara infatisare si fara contururi, si nu era nici umbra de om, nici de zeu - nici a vreunui zeu al Greciei, nici al Chaldeei si nici a vreunui zeu din Egipt. si umbra se odihnea pe poarta de arama, sub bolta acesteia, si nu se misca si nici un singur cuvint nu rostea, ci ramase locului in nemiscare deplina. si poarta pe care umbra se odihnea era, daca tin bine minte, chiar linga picioarele tinarului Zoil, infasurate in giulgiu. Noi, insa, cei sapte adunati acolo, de indata ce vazuram umbra ivindu-se printre perdele, n-am indraznit sa ne uitam de-a dreptul la ea, ci, cu ochii in pamint, priveam fara incetare in adincurile oglinzii de abanos. si in cele din urma eu, Oinos, rostind citeva cuvinte cu glas incet, pusei intrebare umbrei unde oare i se afla locuinta si cum suna numele ei. si umbra raspunse: - Sunt UMBRa, iar locuinta mea se gaseste in apropierea catacombelor din Ptolemais, chiar linga intunecatele cimpii ce marginesc apele necurate ale lui Caron! si atunci, cuprinsi de groaza, noi, cei sapte, am sarit deodata in picioare de pe jilturile noastre si am ramas asa tremurind, strabatuti de fiori si prada spaimei. Caci sunetul glasului umbrei nu era sunetul unei singure fiinte, ci al unei multimi de fiinte, si schimbindu-si cadentele din silaba in silaba, ne umplea nelamurit auzul cu glasurile cunoscute, si de care ne aminteam atit de bine, a mii si mii de prieteni disparuti. | index 'pageview'); 